बैठक में किसानों ने कहा- दिन में बिजली दो , अधिकारी बोले- असंभव
पाटन | पंचायतसमिति की बैठक में बुधवार को सैकड़ों किसान पहुंचे और सिंचाई के लिए दिन में बिजली सप्लाई देने की मांग की। इस पर बैठक में मौजूद बिजली निगम के एईएन ने सभी ब्लॉक्स में दिन में सप्लाई देने में असमर्थता जता दी। बाद में किसान प्रधान संतोष गुर्जर से समस्या के समाधान की मांग करने लगे।
किसानों का कहना था कि रात में कड़ाके की सर्दी में किसानों को सिंचाई करनी पड़ती है। इस पर प्रधान ने नीमकाथाना एक्सईएन से बात की तो उन्होंने भी असमर्थता जताते हुए कहा कि यह मामला एसई के अधिकार क्षेत्र में है। इस पर किसान आक्रोशित होने लगे तो प्रधान ने प्रशासनिक अधिकारियों से बात कर जल्द ही समस्या का समाधान कराने का आश्वासन दिया।
जनप्रतिनिधियोंने ये रखी मांगें : वहींहसामपुर सरपंच बिजेंद्रसिंह ने हसामपुर में ही सहकारी क्रय विक्रय भंडार खुलवाने की मांग की। सरपंच का कहना था कि हसामपुर के किसानों को खाद-बीज के लिए राजपुरा आना पड़ता है। डाबला से पंचायत समिति सदस्य जयरामसिंह ने डाबला-पाटन सड़क के शीघ्र निर्माण की मांग की। रामपुरा पंचायत समिति सदस्य सुरेश यादव ने रामपुरा- मोठूका में अवैध बजरी फिल्टर प्लांट बंद कराने की मांग की। रायपुर सरपंच श्रीराम यादव ने खाद्य सुरक्षा योजना के फार्म भरने में धांधली का आरोप लगाया।
hin_Deva hin_Deva hin_Deva hin_Deva